wickkiey/tamil-wikipedia-markdown huggingface dataset:
# தானாலூர்


**தானாலூர்** (*Tanalur*) என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள மக்கள் தொகை கணக்கெடுப்பில் உள்ள ஒரு ஊராகும். இது தானூர் நகராட்சியின் புறநகராகும், இது தானூர் ஊராட்சி ஒன்றியம் மற்றும் தானூர் சட்டமன்றத் தொகுதியின் கீழ் வருகிறது. இது திரூர் வட்டத்திற்கு உட்பட்டது.  

## தானாலூர் வார்டுகள்
தானாலூர் கிராம ஊராட்சி பின்வரும் 23 வார்டுகளை கொண்டது:  
| 1 | மூலக்கல் | 2 | தேவதர் |
| --- | --- | --- | --- |
| 3 | புத்தன்தெரு | 4 | பாண்டியது |
| 5 | பரேங்கத் | 6 | தாறயில் |
| 7 | தீண்டாபர | 8 | பகர வடக்கு |
| 9 | தவளாம்குன்னு | 10 | அரீகாடு |
| 11 | அரீக்காடு நிறைப்பு | 12 | பகர தெற்கு |
| 13 | மீனாடத்தூர் கிழக்கு | 14 | மீனாடத்தூர் மேற்கு |
| 15 | மூச்சிக்கல் | 16 | வலியபாதம் |
| 17 | தானாலூர் | 18 | வட்டத்தாணி |
| 19 | கைனிபாதம் | 20 | புதுகுளங்கரை |
| 21 | பட்டருபரம்ப | 22 | குண்டுங்கல் |
| 23 | கேரளாதீஸ்வரபுரம் | } |  |

## மக்கள்தொகையியல்
இந்திய மக்கள் தொகைக் கணக்கெடுப்பின் படி, தானாலூரின் மொத்த மக்கள் தொகை 40884 ஆகும். இதில் ஆண்களின் எண்ணிக்கை 19542 என்றும், பெண்களின் எண்ணிக்கை 21342 என்றும் உள்ளது.  

மேலும் தகவலுக்கு பார்வையிடவும் :  

## போக்குவரத்து
தானாலூர் கிராமமானது திரூர் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இந்தச் சாலை வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூர், தானூர் ஆகிய இடங்களில் அமைந்துள்ளது. மேலும் நம்பகமான மற்ற போக்குவரத்தாக கேரள அரசு போக்குவரத்து கழக பேருந்துகளாக இருக்கின்றன.  

## மேலும் பார்க்கவும்

- தானூர்
-
# நகுலபள்ளி தனலட்சுமி

**நகுலபள்ளி தனலட்சுமி** (*Nagulapalli Dhanalakshmi*)(பிறப்பு 6 திசம்பர் 1984) ஆந்திரப் பிரதேசத்தின் கிழக்கு கோதாவரி மாவட்டத்தைச் சேர்ந்த ஓர் இந்திய அரசியல்வாதி ஆவார்.  

## இளமை
தனலட்சுமி 1984ஆம் ஆண்டு அன்றைய கிழக்கு கோதாவரி மாவட்டத்தில் உள்ள அட்டதீகல மண்டலத்தில் உள்ள கோண்டோலு கிராமத்தில் நாகுலபள்ளி ராகவா மற்றும் வீரப்பாய் டோரா ஆகியோருக்கு மகளாகப் பிறந்தார். 2011ஆம் ஆண்டு ராஜமறியில் உள்ள எஸ். கே. ஆர். கல்லூரியில் இளங்கலை கல்வியினை முடித்தார்.  

## அரசியல்
தனலட்சுமி 2019ல் முதல் முறையாகச் சட்டமன்ற உறுப்பினராக ஆனார். இவர் அரசியலில் நுழைவதற்காக சூன் 2018-இல் தனது ஆசிரியர் பணியிலிருந்து விலகினார். 2019 ஆந்திரப் பிரதேச சட்டமன்றத் தேர்தலில் கிழக்கு கோதாவரி மாவட்டத்தின் இராம்பச்சோதவரம் சட்டமன்றத் தொகுதியிலிருந்து தெலுங்கு தேசம் கட்சி வேட்பாளர் போட்டியிட்ட வந்தலா ராஜேஸ்வரியை 39,206 வாக்குகள் வித்தியாசத்தில் தோற்கடித்து 2019 சட்டமன்றத் தேர்தலில் ஒய். எஸ். ஆர். காங்கிரஸ் கட்சியைப் பிரதிநிதித்துவப்படுத்தி ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# விசுவாசராயி கலாவதி


**விசுவாசராயி கலாவதி** (*Viswasarayi Kalavathi*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியினைச் சேர்ந்தவர். கலாவதி பாலகொண்டா சட்டமன்றத் தொகுதியிருந்து 2014 மற்றும் 2019ஆம் ஆண்டுகளில் நடைபெற்ற சட்டமன்றத் தேர்தலில் போட்டியிட்டு ஆந்திரப் பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார்.
# பிரேர்னா கோலி



**மருத்துவர். பிரேர்னா கோலி** (*Prerna Kohli*) இந்தியாவைச் சேர்ந்த ஒரு மருத்துவ உளவியலாளர் ஆவார. சமூக சேவகராகவும் எழுத்தாளராகவும் இவர் அறியப்பட்டார். மனநலம் தொடர்பான இவரது பணிக்காக அங்கீகரிக்கப்பட்டு, 2016 ஆம் ஆண்டு இந்தியக் குடியரசுத் தலைவரால் இந்தியாவின் 100 பெண் சாதனையாளர்கள் விருது பெற்றார்.  

## தொழில்
பிரேர்னா கோலி அலிகார் முசுலீம் பல்கலைக்கழகத்தில் மருத்துவ உளவியல் பாடத்தில் முனைவர் பட்டம் பெற்றார். அரியானா மாநிலத்திலுள்ள குர்கான் நகரத்தில் 1994 ஆம் ஆண்டில் தனது பயிற்சியைத் தொடங்கினார். இந்தியாவின் பத்திரிகை தகவல் பணியகம் மற்றும் தேசிய குழந்தைகள் உரிமைகள் பாதுகாப்பு ஆணையம் போன்ற பல்வேறு அரசு குழுக்களுக்கு பிரேர்னா கோலி ஆலோசனைகள் வழங்கியுள்ளார்.  

உளவியலாளர் சிந்தனைகள் என்ற மனநலம் குறித்த புத்தகத்தை பிரேர்னா கோலி எழுதியுள்ளார். சிறைக் கைதிகள் மற்றும் திகார் சிறை மற்றும் அலிகார் சிறை அதிகாரிகளுக்கு மனநலப் பிரச்சினைகளைச் சமாளிக்க இவர் உதவியுள்ளார்.  

2016 ஆம் ஆண்டு சனவரி மாதத்தில் நாட்டின் முதல் 100 பெண் சாதனையாளர்களில் ஒருவராக அப்போதைய இந்திய குடியரசுத் தலைவர் பிரணாப் முகர்ச்சியால் இவர் பாராட்டப்பட்டார்.
# ஜொன்னலகட்டா பத்மாவதி


**ஜொன்னலகடா பத்மாவதி** (*Jonnalagadda Padmavathy*) என்பவர் ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 2019 ஆந்திரப் பிரதேச சட்டமன்றத் தேர்தலில் சிங்கனமலை சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

## இளமை
பத்மாவதி ஜே. சென்னகேசவுலு மற்றும் ஜே. நிர்மலா தேவி ஆகியோருக்கு மகளாக 1979ஆம் ஆண்டு ஆந்திரப் பிரதேசத்தின் நெல்லூரில் பிறந்தார். இவர் முதுநிலை தொழில்நுட்பக் கல்வியினை ஜவகர்லால் நேரு தொழில்நுட்பப் பல்கலைக்கழகத்தின் பொறியியல் கல்லூரியில் (அனந்தபூர்) முடித்தார்.  

## அரசியல் வாழ்க்கை
2014ஆம் ஆண்டு ஒய். எஸ். ஆர். காங்கிரஸ் கட்சியில் சேர்ந்த பத்மாவதி, 2014ஆம் ஆண்டு ஆந்திரப் பிரதேச சட்டப் பேரவைத் தேர்தலில் சிங்கனமலைத் தொகுதியில் போட்டியிட்டு தெலுங்கு தேசக் கட்சி வேட்பாளர் பி. யாமினிபாலாவிடம் 4,584 வாக்குகள் வித்தியாசத்தில் தோல்வியடைந்தார். பின்னர் பத்மாவதி 2019 சட்டமன்றத் தேர்தலில் சிங்கனமலைத் தொகுதியில் மீண்டும் போட்டியிட்டு தெலுங்கு தேசம் கட்சி வேட்பாளர் பண்டாரு சுரவாணி சிறீயை விட 46,242 வாக்குகள் கூடுதலாகப் பெற்று வெற்றி பெற்று முதல் முறையாகச் சட்டமன்ற உறுப்பினராக ஆனார்.  

## சாதனைகள்
கோவிட்-19 தொற்றின் போது மக்களுக்காகச் சேவை செய்யும் மருத்துவர்களின் உயிரைப் பாதுகாக்கும் ஓர் கண்டுபிடிப்பை உருவாக்கியதற்காகத் தேசிய ஆராய்ச்சி மற்றும் மேம்பாட்டுக் கழகம் ஏற்பாடு செய்த புதுமைப் போட்டியில் பத்மாவதி வடிவமைத்த வளிமண்டல அறைக்குச் சிறப்பு அங்கீகாரத்தைப் பெற்றார்.
# உபாசனா மொகாபத்ரா



**உபாசனா மொகபத்ரா** (*Upasna Mohapatra*) பாரதிய ஜனதா கட்சியின் இளைஞர் அணியின் தலைவர் ஆவார்.  

## வாழ்க்கை
சிப்பாய் கலகத்திற்கு (1857) முன்பே பிரித்தானிய ஆட்சியாளர்களுக்கு எதிரான முதல் கிளர்ச்சியாக (1817) கிழக்கிந்தியாவில் பைகா கலகத்தின் முன்னோடியாக இருந்த பக்ஷி ஜகபந்து பித்யாதரின் கொள்ளுப்பேத்தி ஆவார். இவர் ஒடிசாவின் பிரம்மகிரி, மொகாபத்ராவைச் சேர்ந்தவர். ஒடிசா காங்கிரசின் தலைவராக இருந்த இலாலாதேந்து பித்யாதர் மொகபத்ரா இவரது தந்தை ஆவார். இவர் புவனேசுவரம் மற்றும் கட்டாக்கில் உள்ள இரண்டு தனியார்ப் பள்ளிகளில் கல்வி கற்றார். 2015 முதல் மும்பை சோபியா கல்லூரியில் உயர் படிப்பைத் தொடர்ந்தார்.  

## அரசியல்
மொகாபத்ரா தனது அரசியல் வாழ்க்கையை அக்டோபர் 2017 வரை உறுதிப்படுத்தவில்லை என்றாலும் இவர் 2014 பொதுத் தேர்தல்களில் தீவிரமாகச் செயல்பட்டார். பல அரசியல் மற்றும் சமூக விடயங்களில் குரல் எழுப்பிய பிறகு இவர் அரசியல் வெளிச்சத்திலிருந்தார்.  

14 அக்டோபர் 2017 அன்று தர்மேந்திர பிரதான் தலைமையில் பாஜகவில் சேர்ந்தார். இவர் ஆகத்து 2018-இல் பாஜகவின் மாநில ஒருங்கிணைப்பாளராகவும், மோதி ஆதரவு பிரச்சாரத்தின் மாநில ஒருங்கிணைப்பாளராகவும் நியமிக்கப்பட்டார்.  

2019 சட்டமன்றத் தேர்தலில் தனது மாமா லலிதேந்து பித்யாதர் மொகாபத்ராவிற்காக பிரம்மகிரி சட்டமன்றத் தேர்தலில் பிரச்சாரத்தை உபாசனா முன்னின்று நடத்தினார். இங்கு இவர் பிரம்மகிரியின் இடத்தைப் பிடித்தார். தற்போது பிரம்மகிரி சட்டமன்றத் தொகுதியின் சட்டமன்ற உறுப்பினராகவும் உள்ளார்.  

## திருமணம்
சூன் 2019இல், தேர்தல் முடிவுகள் அறிவிக்கப்பட்ட சிறிது நேரத்திலேயே, மும்பையைச் சேர்ந்த தொழிலதிபர் சுப்ரான்சு சேகர் பிசுவாலுடன் உபாசனா புவனேசுவரத்தில் ஒரு முறையான விழாவில் நிச்சயதார்த்தம் செய்து கொண்டார்.  

சுப்ரான்சுவும் உபாசனாவும் 17.02.2021 அன்று நண்பர்கள் மற்றும் குடும்பத்தினரால் முன்னிலையில் திருமணம் செய்து கொண்டனர்.  

## சர்ச்சை
மார்ச் 16, 2021 அன்று, மொகாபத்ரா சுமார் 20 பேருடன் சேர்ந்து புவனேசுவரத்தில் உள்ள நயபள்ளியில் ஒரு வீட்டின் குத்தகை தாரர்களைக் கொடுமைப்படுத்தியதாகக் கூறப்படுகிறது. குத்தகை தாரரை தாக்கியதற்காக மகாபத்திரா மீது வழக்குப் பதிவு செய்யப்பட்டு, சம்பவம் தொடர்பாக 17 பேர் கைது செய்யப்பட்டனர்.
# சிரத்தா மறுவாழ்வு அறக்கட்டளை

**சிரத்தா மறுவாழ்வு அறக்கட்டளை** (*Shraddha Rehabilitation Foundation*) என்பது 1988 ஆம் ஆண்டில் இந்தியாவின் மகாராட்டிர மாநிலம் மும்பையை தளமாகக் கொண்ட மனநல மருத்துவரான மருத்துவர் பாரத் வட்வானியால் நிறுவப்பட்ட இலாப நோக்கற்ற ஓர் அமைப்பாகும் மகாராட்டிராவின் இராய்கட் மாவட்டம் கர்ச்சத்தை தளமாகக் கொண்ட இந்த அறக்கட்டளையானது, மனநலம் பாதிக்கப்பட்டவர்களைக் கண்டுபிடித்து, மீட்டெடுத்து, மீண்டும் அவர்களது குடும்பத்துடன் ஒன்றிணைப்பதை நோக்கமாகக் கொண்டுள்ளது.  

## வரலாறு
1988 ஆம் ஆண்டில், மனநல மருத்துவர்களான மருத்துவர் பாரத் வட்வானி மற்றும் சுமிதா வட்வானி ஆகியோர் தெருக்களில் அலையும் மனநலம் பாதிக்கப்பட்ட ஆதரவற்றோருக்கான மறுவாழ்வு இல்லத்தைத் தொடங்க முடிவு செய்தனர். ஒரு சிறுவனின் அவலநிலையால் நான் மிகவும் உணர்ச்சிவசப்பட்டேன், நான் அவரை கவனித்துக் கொள்ள முடிவு செய்தேன். சிறுவனுக்கு சிகிச்சை அளித்த பிறகு, அவரது அடையாளத்தை அறிந்து அதிர்ச்சியடைந்தேன். அவர் மருத்துவ ஆய்வக தொழில்நுட்பத்தில் பட்டயமும் அறிவியல் இளையர் பட்டமும் பெற்றவராவார். அவரது தந்தை ஆந்திராவில் கண்காணிப்பாளராக இருந்தார் என்று மருத்துவர் பாரத் ஒரு செய்தித்தாள் கட்டுரையில் மேற்கோள் காட்டியுள்ளார்.  

## பணிகள்
அமைப்பு தொடங்கப்பட்டதில் இருந்து இதுவரை 8000 எண்ணிக்கைக்கும் மேற்பட்ட ஆதரவற்றோர் மீண்டும் அவர்களது குடும்பத்துடன் இணைக்கப்பட்டுள்ளனர்.
# ரெட்டி சாந்தி



**ரெட்டி சாந்தி** (*Reddy Shanthi*)(பிறப்பு c. 1969 ) ஆந்திரப் பிரதேசத்தின் சிறீகாகுளம் மாவட்டத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேச சட்டப் பேரவை தற்போதைய சட்டமன்ற உறுப்பினர் ஆவார். இவர் ஒய். எஸ். ஆர். காங்கிரஸ் கட்சியின் சார்பாக சிறீகாகுளம் மாவட்டத்தின் பாதப்பட்டினம் சட்டமன்றத் தொகுதியில் போட்டியிட்டு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டு பணியாற்றுகிறார்.  

## அரசியல்
ரெட்டி சாந்தி 2014 இந்தியப் பொதுத் தேர்தலில் ஸ்ரீகாகுளம் தொகுதியில் போட்டியிட்டு தெலுங்கு தேசம் கட்சியின் ராம் மோகன் நாயுடு கிஞ்சராபுவிடம் 1,27,572 வாக்குகள் வித்தியாசத்தில் தோல்வியடைந்தார்.  

பின்னர் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் பதப்பட்டினம் தொகுதியில் போட்டியிட்டு சட்டமன்ற உறுப்பினராகத் தேர்வு பெற்றார்.  

## வாழ்க்கை
ஆந்திரப் பிரதேசம் ஸ்ரீகாகுளத்தைச் சேர்ந்தவர் ரெட்டி சாந்தி. இவரது தந்தை பலவலச ராஜசேகரம், முன்னாள் மாநிலங்களவை உறுப்பினராகவும், தாத்தா பாட்டி பாலவலச சங்கம் நாயுடு மற்றும் ருக்மிணம்மா ஆகியோர் ஆந்திராவின் முன்னாள் சட்டமன்ற உறுப்பினராகவும் இருந்தனர். இவர் இந்திய வனப் பணி அதிகாரியான ரெட்டி நாகபூஷண ராவை மணந்தார். இவர்களது மகள் வேதிதா ரெட்டி இந்திய ஆட்சிப் பணி அதிகாரி.
# கங்காட்டி சிறீதேவி



**கங்காட்டி சிறீதேவி** (*Kangati Sreedevi*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவர் பட்டிகொண்டாவிலிருந்து ஆந்திரப் பிரதேச சட்டப் பேரவைக்கு 2019ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். இவரது கணவர் கொலை செய்யப்பட்டார்.
# மேகதொட்டி சுசரிதா



**மேகதொட்டி சுசரிதா** (*Mekathoti Sucharita*) என்பவர் இந்திய அரசியல்வாதி ஆவார். இவர் ஒய். எஸ். ஜெகன் மோகன் ரெட்டி அமைச்சரவையில் ஆந்திரப் பிரதேசத்தின் உள்துறை மற்றும் பேரிடர் மேலாண்மை அமைச்சராக இருந்தவர். இவர் ஒய். எஸ். ஆர். காங்கிரசு கட்சியைச் சேர்ந்தவர்.  

## அரசியல் வாழ்க்கை
சுசரிதா 2009ஆம் ஆண்டு முதன்முறையாக பிரதிபடு சட்டமன்றத் தொகுதியிலிருந்து காங்கிரசு சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். மறைந்த எ. சா. ராஜசேகர ரெட்டி 2003ஆம் ஆண்டு தனது வரலாற்றுச் சிறப்புமிக்க 'பாதயாத்திரை'யின் போது இவரைக் காங்கிரசில் சேர்த்துக்கொண்டார். பிரிக்கப்படாத ஆந்திரப் பிரதேசத்தின் முதலமைச்சராக இருந்த காலத்தில் ஒய். எஸ். ஆரால் ஆதரிக்கப்பட்ட சுசரிதா, 2006ஆம் ஆண்டு ஜில்லா பரிஷத் பிராந்தியத் தொகுதிகளுக்கான தேர்தலில் காங்கிரசு வேட்பாளராக குண்டூரின் பிரங்கிபுரத்தில் வெற்றி பெற்றார்.  

2009இல், ஒய். எஸ். ஆர். இவருக்கு குண்டூர் மாவட்டத்தில் உள்ள பிரதிபடு சட்டமன்றத் தொகுதியில் போட்டியிட்டு வாய்ப்பு தந்தார். இவர் இத்தேர்தலில் எளிதாக வெற்றி பெற்றார். செப்டம்பர் 2009-இல் ராஜசேகர் ரெட்டியின் மறைவிற்குப் பின், ஜெகன் மோகன் ரெட்டிக்கு விசுவாசமாக இருந்தார். மார்ச் 2011-இல் ஒய். எஸ். ஆர். காங்கிரசு கட்சியினை ஜெகன் தொடங்கியபோது காங்கிரசிலிருந்து விலகினார். மே 2012இல் நடந்த இடைத்தேர்தலில் இவர் மீண்டும் ஓய். எஸ். ஆர். காங்கிரசு கட்சியின் சார்பில் போட்டியிட்டு வெற்றி பெற்றார்.  

2014ஆம் ஆண்டு தெலுங்கு தேசம் கட்சிக்குத் தனது இடத்தை விட்டுக்கொடுத்த போதிலும், ஒய். எஸ். ஆர். குடும்பத்திற்கு சுசரிதாவின் விசுவாசத்திற்கு வெகுமதியாக ஜெகன் மீண்டும் 2019 சட்டமன்றத் தேர்தலில் இவருக்கு வாய்ப்பளித்தார். இவர் ஜனசேனா கட்சியில் இணைந்த தெலுங்கு தேசம் கட்சியின் முன்னாள் அமைச்சர் டி மாணிக்ய வர பிரசாத் மற்றும் ஜனசேனா கட்சியில் சேர்ந்த முன்னாள் அமைச்சர் இரவேலா கிசோர் பாபு ஆகிய இருவரையும் தோற்கடித்தார்.  

## வாழ்க்கை
குண்டூரில் உள்ள பிரங்கிபுரத்தைச் சேர்ந்த சுசரிதா, மத்தியப்பிரதேசத்தின் ஜபல்பூரில் வருமான வரி ஆணையராக (மேல்முறையீடு) பணிபுரிந்த அதிகாரியான எம். தயாசாகரை மணந்தார். இவரது தந்தை என். அங்கராவ் அரசு மருத்துவமனையில் மருத்துவராக இருந்தார். பின்னர் பிரங்கிபுரத்தில் மருத்துவ மனை நடத்தி வந்தார். 1990-இல் அரசியல் அறிவியலில் இளங்கலை கல்வியினை முடித்தார்.
# குட்டிப்புரம் தொடருந்து நிலையம்



**குட்டிப்புரம் தொடருந்து நிலையம்** (*Kuttippuram railway station*, குறியீடு: KTU) என்பது கேரளத்தின் மலப்புரம் மாவட்டத்தில் உள்ள ஒரு தொடருந்து நிலையம் ஆகும். இது இந்திய இரயில்வேயின் தென்னக இரயில்வே மண்டலத்தின் பாலக்காடு தொடருந்து கோட்டத்தின் கீழ் வருகிறது.  

## வரலாறு
குட்டிப்புரத்திற்கு அருகில் உள்ள தொடருந்து நிலையங்களில் ஒன்றான திரூர் தொடருந்து நிலையமானது கேரத்தின் பழமையான தொடருந்து நிலையம் ஆகும். திரூரில் இருந்து பேப்பூர் வரையிலான இருப்புப் பாதை மாநிலத்தின் பழமையான இருப்புப் பாதையாகும், இது தானூர், பரப்பனங்காடி மற்றும் வள்ளிக்குன்னு தொர்ருந்து நிலையங்களையும் கொண்டுள்ளது. அதே ஆண்டில், திருரூரில் இருந்து குட்டிப்புரம் வரை திருநாவாய் வழியாக இருப்புப் பாதை அமைக்கப்பட்டு, 1861 மே முதல் நாளில் இருந்து செயல்படத் தொடங்கியது குட்டிப்புரம் தொடருந்து நிலையம் மாநிலத்தின் பழமையான தொடருந்து நிலையங்களில் ஒன்றாகும். பின்னர் 1862 இல், குட்டிப்புரத்தில் இருந்து பட்டாம்பி வரை இருப்புப் பாதை விரிவுபடுத்தப்பட்டது, பின்னர் அது மீண்டும் அதே ஆண்டில் பட்டாம்பியில் இருந்து போத்தனூர் வரை விரிவாக்கப்பட்டது. பின்னர் 1861-1862 ஆண்டுகளில் உருவாக்கப்பட்ட பேப்பூர் - போதனூர் பாதையின் விரிவாக்கமாக சென்னை - மங்களூர் இருப்புப் பாதை உருவாக்கப்பட்டது.  

## மேலும் பார்க்கவும்

- குட்டிப்புரம்
- குட்டிப்புரம் பாலம்
- பாரதப்புழா
# பள்ளிக்கல் பசார்



**பள்ளிக்கல்** (*Pallikkal Bazar*) என்பது இந்தியாவின் கேரள மாநிலத்தின் மலப்புரம் மாவட்டத்தில் உள்ள கொண்டோட்டி வட்டத்தில் உள்ள T- வடிவ நகரம், கிராமம் மற்றும் கிராம ஊராட்சி ஆகும்.  

கரிப்பூரில் உள்ள கோழிக்கோடு பன்னாட்டு வானூர்தி நிலையம் பள்ளிக்கல் அருகே உள்ளது.  

பள்ளிக்கல் பஜார் &nbsp;கோழிக்கோடு பல்கலைக்கழகத்திலிருந்தும், கொண்டோட்டியிலிருந்தும் 5 கி.மீ. தொலைவில் உள்ளது.  

கேரளாவின் முதல் அக்ஷயா மையம் பள்ளிக்கல் கிராம ஊராட்சியில் தொடங்கப்பட்டது. ஏ.எம்.எல்.பி பள்ளி பள்ளிக்கல் பசாரில் உள்ளது.  

## முன்மொழியப்பட்ட கரிப்பூர்-கொண்டோட்டி நகராட்சி
முன்மொழியப்பட்டள்ள கரிப்பூர்-கொண்டோட்டி நகராட்சியில் அடங்கியுள்ள பகுதிகள் பின்வறுமாறு;  

- கொண்டோட்டி ஊராட்சி (கொண்டோட்டி கிராமங்கள் மற்றும் கரிப்பூரின் ஒரு பகுதி)
- நெடியிருப்பு ஊராட்சி (நெடியிருப்பு கிராமங்கள் மற்றும் கரிப்பூரின் ஒரு பகுதி)
- பள்ளிக்கல் ஊராட்சி (பள்ளிக்கல் கிராமங்கள் மற்றும் கரிப்பூரின் ஒரு பகுதி)
- புலிக்கல் ஊராட்சி
- செருகாவு ஊராட்சி
- வாழையூர் ஊராட்சி

**மொத்த பரப்பளவு:** 122.99&nbsp;கி.மீ. <sup>2</sup>  

**மொத்த மக்கள் தொகை (1991 மக்கள் தொகை கணக்கெடுப்பு):** 152,839  

## மக்கள்தொகையியல்
இந்திய மக்கள் தொகை கணக்கெடுப்பின் படி, பள்ளிக்கல்லின் மொத்த மக்கள் தொகை 38166 ஆகும். இதில் ஆண்களின் எண்ணிக்கை 18945 என்றும், பெண்களின் எண்ணிக்கை 19221 என்றும் உள்ளது.  

## போக்குவரத்து
கோழிக்கோடு பன்னாட்டு வானூர்தி நிலையம் பள்ளிக்கல் ஊராட்சியில் அமைந்துள்ளது. இது பள்ளிக்கல் பஜார் ஊரிலிருந்து 7 கி.மீ. தொலைவில் அமைந்துள்ளது.  

அருகிலுள்ள தொடருந்து நிலையங்கள் ஃபெரோக், பரப்பனங்காடி, வள்ளிக்குன்னு தொடருந்து நிலையங்கள் ஆகும். அருகில் உள்ள பெரிய தொடருந்து நிலையம் 20 கி.மீ. தொலைவில் உள்ள கோழிக்கோடு தொடருந்து நிலையம் ஆகும்.  

பள்ளிக்கல் பஜார் நகரம் மற்றும் சுற்றியுள்ள பகுதிகள் சாலை மற்றும் உள்ளூர் பேருந்து போக்குவரத்து அமைப்புகளால் நன்கு இணைக்கப்பட்டுள்ளன. தேசிய நெடுஞ்சாலை 66 மற்றும் தேசிய நெடுஞ்சாலை 966 பள்ளிக்கல் பஜாரில் இருந்து முறையே 2.5 கி.மீ. மற்றும் 3 கி.மீ. தொலைவில் உள்ளன. இந்த நகரம் கக்கஞ்சேரி-கொட்டாபுரம் சாலையில் அமைந்துள்ளது, இது ஒரு முக்கிய சாலையாகும். இச்சாலை தே.நெ-66 மற்றும் தே.நெ-966 இக்கு இடையேயான முக்கிய இணைப்பாகவும் உள்ளது.  

## காட்சியகம்
# இரஜத் படிதார்


**இரஜத் மனோகர் படிதார்** (பிறப்பு: சூன் 1, 1993) ஓர் இந்தியத் துடுப்பாட்டக்காரர் ஆவார். உள்ளூர் போட்டிகளில் இவர் மத்தியப் பிரதேசத்துக்காகவும், இந்தியன் பிரீமியர் லீக்கில் ராயல் சேலஞ்சர்ஸ் பெங்களூருவுக்காகவும் விளையாடுகிறார். இவர் வலது கை துவக்க நிலை மட்டையாளரும் எதிர்ச்சுழல்<nowiki/>பந்துவீச்சாளரும் ஆவார்.  

## ஆரம்ப கால வாழ்க்கை
படிதார் சூன் 1, 1993இல் மத்தியப் பிரதேசத்தின் இந்தூரில் பிறந்தார். இவரது தந்தை ஒரு தொழிலதிபர். துடுப்பாட்ட சங்கத்தில் 8ஆம் வயதில் இவரது தந்தையாலும் பின்னர் துடுப்பாட்ட அகாதமியில் இவரது தாத்தாவினாலும் சேர்க்கப்பட்டார்.துவக்கத்தில் பந்துவீச்சாளராக இருந்த இவர் தனது 15ஆம் வயது முதல் மட்டையாடத் தீர்மானித்தார்.  

## உள்ளூர்ப் போட்டிகள்
2015-16 ரஞ்சிக் கோப்பையில் 30 அக்டோபர் 2015இல் முதல் தரத் துடுப்பாட்டப் போட்டிகளில் அறிமுகமானார். சனவரி 8, 2018இல் 2017–18 மண்டல இ20 லீக்கில் மத்தியப் பிரதேசத்திற்காக இருபது20 போட்டிகளில் அறிமுகமானார்  

## சர்வதேசப் போட்டிகள்
உள்ளூர்ப் போட்டிகள் மற்றும் 2022 ஐபிஎல் பருவத்தில் சிறப்பான திறனை வெளிப்படுத்தியதற்காக, அக்டோபர் மாதத்தில் தென்னாப்பிரிக்காவுக்கு எதிரான தொடருக்கான ஒருநாள் அணியில் இடம் பெற்றார். பின்னர் பிப்ரவரி 2023 இல் நியூசிலாந்துக்கு எதிரான அணியில் சிரேயாஸ் ஐயருக்குப் பதிலாக இடம் பெற்றார். இருப்பினும் இரண்டு முறையும் விளையாடும் அணியில் இடம் பெறவில்லை.  

திசம்பர் 21, 2023இல் தென்னாப்பிரிக்காவுக்கு எதிராக ஒருநாள் போட்டியில் அறிமுகமானார், அதில் 16 பந்துகளில் 22 ஓட்டங்கள் எடுத்தார்.  

சனவரி 2024 இல், இங்கிலாந்துக்கு எதிரான தேர்வுத் தொடரின் முதல் இரண்டு போட்டிகளுக்கான இந்திய அணியில் விராட் கோலிக்கு மாற்றாக இவர் பெயரிடப்பட்டார். 2 பிப்ரவரி 2024 அன்று தொடரின் இரண்டாவது போட்டியில் அறிமுகமானார், முதல் ஆட்டப்பகுதியில் 32 ஓட்டங்கள் எடுத்தார்.
# விக்கிப்பீடியா:முதற்பக்கக் கட்டுரைகள்/பெப்பிரவரி 4, 2024

<div id="mp-tfa-img">  

</div>  
**சித்தோர்கார் முற்றுகை** 1303 ஆம் ஆண்டில், தில்லி சுல்தானக ஆட்சியாளர் அலாவுதீன் கில்சி, குகிலா மன்னர் இரத்னசிம்காவிடமிருந்து சித்தோர்கார் கோட்டையை எட்டு மாத கால முற்றுகைக்குப் பிறகு கைப்பற்றினார். படையெடுப்பாளர்களின் முன்புறத் தாக்குதல்கள் இரண்டு முறை தோல்வியடைந்தது. மழைக்காலத்தின் இரண்டு மாதங்களில், படையெடுப்பாளர்கள் மலையின் இடைப் பகுதியை அடைய முடிந்தது, ஆனால் மேலும் முன்னேற முடியவில்லை என்று கூறுகிறார். அலாவுதீன் கோட்டையை முற்றுகையிடும் சாதனங்களில் இருந்து கற்களை எறியுமாறு கட்டளையிட்டார். அதே நேரத்தில் அவரது கவச வீரர்கள் எல்லாப் பக்கங்களிலிருந்தும் அதைத் தாக்கினர். **மேலும்...**  
---
<div id="mp-tfa-img">  

</div>  
**குயுக் கான்** என்பவர் மங்கோலியப் பேரரசின் மூன்றாவது ககான் ஆவார். இவர் ஒக்தாயி கானின் மூத்த மகனும், செங்கிஸ் கானின் பேரனும் ஆவார். இவர் 1246 முதல் 1248 வரை ஆட்சி செய்தார். மங்கோலியத் தலைநகரான கரகோரத்திற்கு அருகில் 24 ஆகத்து 1246ஆம் ஆண்டு குயுக் முடிசூட்டிக் கொண்டார். இவ்விழாவில் பெருமளவிலான அயல்நாட்டுத் தூதுவர்கள் கலந்துகொண்டனர். மங்கோலிய சக்தியை ஐரோப்பாவிற்கு எதிராகத் திருப்பி விட குயுக் விரும்பினார். ஆனால் இவரது எதிர்பாராத மரணமானது மேலும் மேற்கு நோக்கி ஐரோப்பாவுக்குள் மங்கோலியப் படைகள் நகரும் முயற்சியைத் தடுத்தது. **மேலும்...**
# தண்டுவான்



<templatestyles src="Module:Infobox/styles.css"></templatestyles>  
**தண்டுவான்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 10 கிலோமீட்டர் தூரத்தில் அமைந்துள்ளது.  

## பாடசாலைகள்
மு/தண்டுவான் அரசினர் தமிழ் கலவன் பாடசாலை
# கருவேலங்கண்டல்



<templatestyles src="Module:Infobox/styles.css"></templatestyles>  
**கருவேலங்கண்டல்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடகிழக்கே சுமார் 5 கிலோமீட்டர் தூரத்தில் அமைந்துள்ளது.  

## பாடசாலைகள்
மு/கருவேலங்கண்டல் அரசினர் தமிழ் கலவன் பாடசாலை
# வாலிசு சிம்ப்சன்



**வாலிசு** ( *Wallis* ) வின்ட்சர் அரச குடும்பத்தின் உறுப்பினர் (பிறப்பு பெஸ்ஸி வாலிசு வார்ஃபீல்ட், பின்னர் வாலிசு சிம்ப்சன் ; ஜூன் 19, 1896&nbsp;- ஏப்ரல் 24, 1986), ஓர் அமெரிக்க சமூகவாதியும் மற்றும் முன்னாள் மன்னர் எட்டாம் எட்வர்டின் மனைவியுமாவார். இவர்கள் திருமணம் செய்து கொள்ளும் எண்ணமும், இவர் விவாகரத்து பெற்றவர் என்ற நிலையும் ஒரு அரசியலமைப்பு நெருக்கடியை ஏற்படுத்தியது. அது எட்வர்டின் பதவி விலகலுக்கு வழிவகுத்தது.  

## சொந்த வாழ்க்கை
வாலிசு பால்ட்டிமோர், மேரிலாந்தில் வளர்ந்தார். இவர் பிறந்த சிறிது காலத்திலேயே இவருடைய தந்தை இறந்துவிட்டார. இவரும் இவருடைய விதவைத் தாயும் அவர்களது குடும்பத்தின் செல்வந்த உறவினர்களால் ஆதரிக்கப்பட்டனர். ஐக்கிய அமெரிக்கக் கடற்படை அதிகாரி *வின் ஸ்பென்சருடன்* நடந்த இவரது முதல் திருமணம், இறுதியில் விவாகரத்தில் முடிந்தது. 1931 ஆம் ஆண்டில், எர்னஸ்ட் சிம்ப்சனுடனான இவரது இரண்டாவது திருமணத்தின் போது, இவர் வேல்சு இளவரசராக இருந்த எட்வர்டை சந்தித்தார். ஐந்து ஆண்டுகளுக்குப் பிறகு, ஐக்கிய இராச்சியத்தின் மன்னராக எட்வர்ட் பதவியேற்ற பிறகு, வாலிசு எட்வர்டை மணக்க எர்னஸ்டை விவாகரத்து செய்தார்.  

இரண்டு உயிருள்ள முன்னாள் கணவர்களைக் கொண்ட ஒரு பெண்ணை திருமணம் செய்து கொள்ளும் மன்னரின் விருப்பம் ஐக்கிய இராச்சியத்தின் மேலாட்சி அரசு முறை களில் அரசியலமைப்பு நெருக்கடியை ஏற்படுத்தியது. இறுதியில் டிசம்பர் 1936 இல் மன்னர் "தான் விரும்பும் பெண்ணை" திருமணம் செய்து கொள்ள முடிந்தது. அதன் பிறகு இவர் முறையாக அரச குடும்பத்தின் உன்னதப் பெண்ணாக அழைக்கப்பட்டார். ஆனால் தனது கணவரின் பட்டப் பெயரான " மாண்புமிகு " என்பதை பகிர்ந்து கொள்ள அனுமதிக்கப்படவில்லை.  

## சர்ச்சைகள்
இரண்டாம் உலகப் போருக்கு முன்னும், பின்னும், அதற்குப் பின்னரும், வாலிசு மற்றும் எட்வர்ட் நாசி அனுதாபிகள் என்று அரசாங்கத்தாலும் சமூகத்திலும் பலரால் சந்தேகிக்கப்பட்டனர். 1937 இல், அரசாங்க அனுமதியின்றி, இவர்கள் ஜெர்மனிக்குச் சென்று இட்லரை சந்தித்தனர். 1940 ஆம் ஆண்டில், எட்வர்ட் பகாமாசின் ஆளுநராக நியமிக்கப்பட்டார். 1950கள் மற்றும் 1960களில், இவர்கள் ஐரோப்பாவிற்கும் அமெரிக்காவிற்கும் இடையில் சமூகப் பிரபலங்களாக வாழ்ந்தனர். பின்னர் இவர்கள் திருமணம் டிசம்பர் 10, 1927 அன்று விவாகரத்தில் முடிவடைந்தது.  

1972 இல் எட்வர்டின் மரணத்திற்குப் பிறகு, வாலிசு தனிமையில் வாழ்ந்தார். பொதுவெளியில் அரிதாகவே காணப்பட்டார். இவரது தனிப்பட்ட வாழ்க்கை பல ஊகங்களுக்கு ஒரு ஆதாரமாக உள்ளது. மேலும் இவர் பிரித்தானிய வரலாற்றில் ஒரு சர்ச்சைக்குரிய நபராக இருக்கிறார்.  

## இறுதி காலம்
1980ல் வாலிஸ் பேசும் திறனை இழந்தார். இறுதியில், இவர் படுத்த படுக்கையாக இருந்தார். இவளுடைய மருத்துவர் மற்றும் செவிலியர்களைத் தவிர வேறு எவரும் இவரைக் காண வரவில்லை.  

## இறப்பு
வாலிசு ஏப்ரல் 24, 1986 அன்று பாரிஸில் உள்ள தனது வீட்டில் 89 வயதில் மூச்சுக்குழாய் நிமோனியாவால் இறந்தார். இவரது இறுதிச் சடங்கு ஏப்ரல் 29 அன்று விண்ட்சர் கோட்டையில் உள்ள செயின்ட் ஜார்ஜ் தேவாலயத்தில் நடைபெற்றது. அதில் இளவரசர் பிலிப், இளவரசி டயானா, ஐக்கிய இராச்சியத்தின் ராணி எலிசபெத் உட்பட பல அரச குடும்பத்தின் பிற உறுப்பினர்களும் கலந்து கொண்டனர். ராணி அழுவதை அந்த ஒரே ஒரு முறை தான் பார்த்ததாக டயானா பின்னர் கூறினார்.
# உரூலியா டுயூபரோசா



**உரூலியா டுயூபரோசா** (தாவர வகைப்பாட்டியல்:*Ruellia tuberosa, minnieroot, fever root, snapdragon root, sheep potato* , என்ற பூக்கும் தாவரம், முண்மூலிகைக் குடும்பம் சார்ந்த வகையாகும். இதன் தாயகம் நடு அமெரிக்கா ஆகும். ஆனால், ஆப்பிரிக்காவின் தன்சானியா, தெற்கு ஆசியா, தென்கிழக்காசியா ஆகிய நாடுகளில் பரவலாக வளுரம் தாவரயினமாக அறியப்படுகிறது. இத்தாவரம், சராசரியாக 25 செ. மீ. உயரம் வரை வளரும் இயல்புடையது. பாரம்பரிய மருத்துவம், ஆயுர்வேதம்(diuretic, anti-diabetic), காய்ச்சலடக்கி, வலிநீக்கி, வயிற்றுப் புண், கொணோறியா போன்ற நோய்களுக்குப் பயனாகிறது.
# இராம அக்ரகாரி பெண்கள் கல்லூரி


**திருமதி இராம அக்ரஹாரி பெண்கள் பட்டப்படிப்பு கல்லூரி** (ராம அக்ரஹரி மஹிலா/பாலிகா மஹாத்வாலயா) என்பது உத்தரப்பிரதேசத்தின் பதேபூரின், தேவிகஞ்ச் நகரத்தின் ராம நகரில் அமைந்துள்ள பெண்களுக்கான கல்விநிலையமாகும். இந்தக் கல்லூரி 2010 ஆம் ஆண்டில் சட்டமன்ற உறுப்பினராக இருந்தவரும், உத்தரபிரதேசத்தின் முன்னாள் நிதி அமைச்சருமான ராதே சியாம் குப்தாவால் நிறுவப்பட்டது.  

## படிப்புகள்
இக்கல்லூரியில் கலை(பி. ஏ) மற்றும் அறிவியல் பிரிவுகளில் (பி. எஸ்சி) பாடங்கள் பயிற்றுவிக்கபடுகின்றன.  

### கலைப் பாடங்கள்

- இந்தி இலக்கியம்
- ஆங்கில மொழி
- இந்தி மொழி
- சமஸ்கிருதம்
- சமூக அறிவியல்
- வீட்டு அறிவியல்

### அறிவியல் துறைப் பாடங்கள்

- இயற்பியல்
- வேதியியல்
- கணிதம்
- தாவரவியல்
- விலங்கியல்

## உள்கட்டமைப்பு
கல்லூரிக்கு சொந்தமாகவே கட்டடம் உள்ளது, இதில் சிறந்த ஒலி ஆதாரம் பொருத்தப்பட்ட நன்கு காற்றோட்டமான பெரிய அளவிலான விளக்குகள் கொண்ட அறைகளும், மாணவர்களின் தளபாடங்கள் வாசிப்பு அறைகளும், நூலகமும், ஆய்வகங்களும் போக நிர்வாக கட்டிடம், கழிப்பறைகள், குடிநீர், விளையாட்டு வசதிகள் போன்றவைகளும் உள்ளன.
# இராஜா நரேந்திர இலால் கான் மகளிர் கல்லூரி


**ராஜா நரேந்திர லால் கான் மகளிர் கல்லூரி** (**கோப் கல்லூரி** அல்லது **ராஜா நரேந்திர லால் கான் மகிளா மகாவித்யாலயா** என்றும் அழைக்கப்படும் தன்னாட்சி பெற்ற இக்கல்லூரி, மேற்கு வங்காளத்தின் மிட்னாபூரில் உள்ள ஒரு இளங்கலை மற்றும் முதுகலைக்கான மகளிர் கல்லூரி ஆகும். 1957 இல் நிறுவப்பட்ட இக்கல்லூரி, வித்யாசாகர் பல்கலைக்கழகத்துடன் இணைக்கப்பட்டுள்ளது.  

## வரலாறு
இந்த கல்லூரியின் ஆரம்பம், 1957 ஆகஸ்ட் 22 அன்று வரலாற்றுச் சிறப்புமிக்க கோப் அரண்மனையிலிருந்து தொடங்கியது. 1895 ஆம் ஆண்டில் நரஜோல் மன்னரான **ராஜா நரேந்திர லால் கானின்** காலத்தில் கட்டப்பட்ட வரலாற்றுச் சிறப்புமிக்க கோப் அரண்மனையே இந்த கல்லூரியின் தற்போதைய நிர்வாகக் கட்டிடமாக உள்ளது. நரஜோல் அரச குடும்பத்தைச் சேர்ந்த ஸ்ரீ அமரேந்திர லால் கானின் மனைவி கான் என்பவரே, இந்த கல்லூரியை நிறுவுவதற்காக அவர்களது கோப் அரண்மனையை நன்கொடையாக வழங்கியுள்ளார். எனவே தான் இந்த கல்லூரிக்கு அந்த கோப் அரண்மனையின் நிறுவனரான, ராஜா நரேந்திர லால் கானின் பெயர் சூட்டப்பட்டது. இந்த அரண்மனை 2006 ஆம் ஆண்டில் மேற்கு வங்க பாரம்பரிய ஆணையத்தால் (சட்டம் IX of 2001) ஒரு பாரம்பரிய கட்டிடமாக அறிவிக்கப்பட்டது குறிப்பிடத்தக்கது. இந்த கல்லூரி ஆரம்பத்தில் கல்கத்தா பல்கலைக்கழகத்துடன் இணைக்கப்பட்டிருந்தது. 1986 ஆம் ஆண்டில், கல்கத்தா பல்கலைக்கழகத்திலிருந்து வித்யாசாகர் பல்கலைக்கழகத்திற்கு இந்த கல்லூரியின் இணைப்பு மாற்றப்பட்டது. பல்கலைக்கழக மானியக் குழு இந்த ராஜா நரேந்திர லால் கான் மகளிர் கல்லூரிக்கு 2018-19 அமர்வில் இருந்து தன்னாட்சி அந்தஸ்தை வழங்கியதிலிருந்து, சிறந்த தன்னாட்சிக் கல்லூரியாக இயங்கிவருகிறது.  

## அமைவிடம்
இந்தக் கல்லூரி மேற்கு மெடினிபூர் மாவட்டத்தில் உள்ள கங்காபட்டி என்னும் கிராமப் பஞ்சாயத்தில் அமைந்துள்ளது. தென்கிழக்கு ரயில்வே கீழ் உள்ள மிட்னாபூர் ரயில் நிலையத்திலிருந்து 2 கி.மீ. தொலைவிலும், கரக்பூர் ரயில் நிலையத்திலிருந்து 14 கி.மீ. தொலைவிலும் இக்கல்லூரி உள்ளது, மேலும் மிட்னாபூர் மத்திய பேருந்து நிலையம், இக்கல்லூரியிலிருந்து 3 கி. மீ. தொலைவிலேயே உள்ளது.  

## துறைகள் மற்றும் படிப்புகள்
இந்தக் கல்லூரியில் அறிவியல் மற்றும் கலைப்பிரிவுகளில் பல்வேறு இளங்கலை மற்றும் முதுகலை படிப்புகளை வழங்கி வருகிறது. மிட்னாபூர் மாவட்டத்தைச் சுற்றியுள்ள பகுதிகளைச் சேர்ந்த கீழ் மற்றும் நடுத்தர வர்க்கத்தைச் சேர்ந்த பெண்களுக்கு இளங்கலை பட்டத்தை கற்பிப்பதை இந்த கல்லூரி தன் முக்கிய நோக்கமாகக் கொண்டுள்ளது. இந்தக் கல்லூரியின் ஒவ்வொரு துறையும் இளங்கலை பட்டப்படிப்புகளை வழங்குகிறது. சில துறைகளால் மட்டுமே முதுகலை படிப்புகளும் வழங்கப்படுகின்றன.  

### அறிவியல்
அறிவியல் பிரிவில் வேதியியல், இயற்பியல், கணிதம், கணினி அறிவியல் மற்றும் பயன்பாடு, தாவரவியல், விலங்கியல், உடலியல், நுண்ணுயிரியல், பொருளாதாரம் மற்றும் ஊட்டச்சத்து துறைகளில் பாடங்கள் கற்றுத்தரப்படுகின்றன.  

### கலை
கலைப் பிரிவில் பெங்காலி, ஆங்கிலம், இந்தி, சமஸ்கிருதம், வரலாறு, அரசியல் அறிவியல், தத்துவம், புவியியல், கல்வி, உடற்கல்வி, இசை, மனித உரிமைகள் மற்றும் உளவியல் துறைகளில் பாடங்கள் கற்றுத்தரப்படுகின்றன.  

## அங்கீகாரம்
ராஜா நரேந்திர லால் கான் மகளிர் கல்லூரி தேசிய மதிப்பீடு மற்றும் அங்கீகார கவுன்சிலால் (என்ஏஏசி) மறு அங்கீகாரம் பெற்று **ஏ தரத்தை** அடைந்துள்ளது. மேலும் இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது.
# பூர்ணி தேவி சவுத்ரி பெண்கள் கல்லூரி



**பூர்ணி தேவி சவுத்ரி பெண்கள் கல்லூரி** என்பது 2004 ஆம் ஆண்டில் மேற்கு வங்காளத்தின் பிர்பூம் மாவட்டத்தின் போல்பூரில் நிறுவப்பட்ட பெண்களுக்கான கல்லூரி ஆகும். இளங்கலை படிப்புகளை வழங்கும் இது பர்த்வான் பல்கலைக்கழகத்துடன் இணைக்கப்பட்டுள்ளது.  

**ஸ்ரீ சந்திரநாத சின்ஹா** என்பவரைத் தலைவராகக்கொன்டு தற்போது இந்தக்கல்லூரி இயங்கிவருகிறது.  

## துறைகள்

### கலை

- பெங்காலி
- ஆங்கிலம்
- சமஸ்கிருதம்
- வரலாறு
- சமூக அறிவியல்
- அரசியல் அறிவியல்
- நிலவியல்
- இசை

### அறிவியல்

- புவியியல்

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது .
# பிராசிகா ஓலரேசியா


***பிராசிகா ஓலரேசியா*** (வகைப்பாட்டியல்:*Brassica oleracea*) என்ற தாவரயினம், பிராசிகேசியே (Brassicaceae) தாவரக்குடும்பத்தைச் சேர்ந்ததாகும். இதில் முட்டைக்கோஸ், பிரோக்கோலி, காலிஃபிளவர், பரட்டைக்கீரை, பிரசல்சு முளைகள், கொலார்ட் கீரைகள், சவோய் முட்டைக்கோசு, பசம்நூல்கோல் மற்றும் கைலான் போன்ற காய்கறிகளாகப் பயன்படுத்தப்படும் பல பொதுவான பயிர் சாகுபடிகள், இவ்வகையின் கீழ் அமைகிறது.  

இதன் பயிரிடப்படாத வடிவம், **காட்டு முட்டைக்கோசு** ஆகும். இது கடலோர தெற்கு மற்றும் மேற்கு ஐரோப்பாவின் தெற்கு, மேற்குக் கடலோரப் பகுதிகளுக்கு உரிய தாவரயினமாகும். அவ்வாழிடத்தின் உப்பு, சுண்ணாம்பு சத்தினைத் தாங்கி வளர்வதால்,கடினமான தாவரமாகத் திகழ்கிறது. எடுத்துக்காட்டாக, ஆங்கில கால்வாயின் இருபுறமும் உள்ள சுண்ணாம்பு பாறைகள் அதிகமுள்ள வாழிடமாக உள்ளன. காட்டின *பி. ஒலரேசியா* (*B. oleracea)* 3-7 அடி உயரமான இருபதாண்டு தாவரமாகும்.  

### பயிர்வகைகள்

| Wild cabbage | N/A | *Brassica oleracea* var. *oleracea* |
| --- | --- | --- |
| Cabbage | Capitata | *Brassica oleracea* var. *capitata* f. *alba* |
| Savoy cabbage | Capitata | *Brassica oleracea* var. *capitata* f. *sabauda* |
| Red cabbage | Capitata | *Brassica oleracea* var. *capitata* f. *rubra* |
| Cone cabbage | Capitata | *Brassica oleracea* var. *capitata* f. *acuta* |
| Gai lan | Alboglabra | *Brassica oleracea* var. *alboglabra* |
| Collard greens | Acephala | *Brassica oleracea* var. *viridis* |
| Jersey cabbage | Acephala | *Brassica oleracea* var. *longata* |
| Ornamental kale | Acephala | *Brassica oleracea* var. *acephala* |
| Kale | Acephala | *Brassica oleracea* var. *sabellica* |
| Lacinato kale | Acephala | *Brassica oleracea* var. *palmifolia* |
| Perpetual kale | Acephala | *Brassica oleracea* var. *ramosa* |
| Kalette | Hybrid | *Brassica oleracea* var. *viridis x gemmifera* |
| Marrow cabbage | Acephala | *Brassica oleracea* var. *medullosa* |
| Tronchuda kale | Tronchuda | *Brassica oleracea* var. *costata* |
| Brussels sprout | Gemmifera | *Brassica oleracea* var. *gemmifera* |
| Kohlrabi | Gongylodes | *Brassica oleracea* var. *gongylodes* |
| Broccoli | Botrytis, Italica}} | *Brassica oleracea* var. *italica* |
| Cauliflower | Botrytis | *Brassica oleracea* var. *botrytis* |
| Caulini | Botrytis | *Brassica oleracea* var. *botrytis* |
| Romanesco broccoli | Botrytis | *Brassica oleracea* var. *botrytis* |
| Broccoli di Torbole | Botrytis | *Brassica oleracea* var. *botrytis* |
| Broccoflower | Hybrid | *Brassica oleracea* var. *botrytis* × *italica* |
| Broccolini | Hybrid | *Brassica oleracea* var. *italica* × *alboglabra* |
# உருங்கியா ரெபென்சு


**உருங்கியா ரெபென்சு** (தாவர வகைப்பாட்டியல்: *Rungia repens*) என்பது  முண்மூலிகைக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உருங்கியா” பேரினத்தில், 82 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. இந்தியா, இலங்கை, மியான்மர், வங்காள தேசம் போன்ற நாடுகளில் இந்தத் தாவரம் காணப்படுகின்றது. இது மருத்துவ ஆய்வில் பயன்படுகின்றது.
# அலிப்பூர்துவார் மகிளா மகாவித்தியாலயா



**அலிப்பூர்துவார் மகிளா மகாவித்யாலயா**, என்பது அலிபுர்துவாரில் 2007 இல் நிறுவப்பட்ட பெண்கள் கல்லூரி ஆகும். கலைப்பிரிவில் இளங்கலை படிப்புகளை வழங்கும் இக்கல்ல்லூரியின் நிலைய வளாகம் அலிபுர்துவார் மாவட்டத்தில் உள்ளது. இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது.  

ஆரம்பத்தில் தற்காலிக கட்டிடத்தில் இயங்கி வந்த் இக்கல்லூரி தற்போது, சொந்தமான இரண்டு கட்டிடங்களைக் கொண்டுள்ளது. பிப்ரவரி 19, 2012 அன்று கல்லூரி அதன் சொந்த கட்டிடத்திற்கு மாற்றப்பட்டது. இங்கு இளங்கலைப் படிப்புகளோடு, பல திறன் மேம்பாட்டு படிப்புகள் மற்றும் வாழ்வாதார பயிற்சி திட்டங்களையும் வழங்கி வருகிறது.  

சமூகத்தின் பொருளாதார மற்றும் சமூக ரீதியாக சவாலான பிரிவுகளைச் சேர்ந்த முதல் தலைமுறை கற்பவர்களான பெண் மாணவர்களுக்கு சேவை செய்யும் ஒரு கல்வி நிறுவனம் என்ற நோக்கத்துடன் பணிபுரியும் இக்கல்லூரி, தேர்தல் எழுத்தறிவு மன்றம், நாட்டு நலப்பணித்திட்ட பிரிவு மற்றும் சுற்றுச்சூழல் மன்றம் போன்றவைகளின் வழியாக பல்வேறு புதுமையான சமூகப் பங்களிப்புகள் செய்யப்பட்டு வருகின்றன. **WARMTH** என்ற முயற்சியின் கீழ், அவர்கள் தேவைப்படுபவர்களுக்காக நிரந்தர ஆடை வங்கியை நடத்துகிறார்கள். வன கிராமங்கள் போன்ற தொலைதூர பகுதிகளிலும் துணி விநியோக முகாம்களை நடத்துகின்றனர். அவர்களின் மற்றொரு முயற்சி **பிரயாஸ்** என்பதாகும். இந்த நடவடிக்கையின் கீழ் அவர்கள் பள்ளி மாணவர்களுக்கு புத்தகங்களை விநியோகிக்கின்றனர்.  

## துறைகள்

### கலைப்பிரிவு

- பெங்காலி
- ஆங்கிலம்
- வரலாறு
- சமஸ்கிருதம்
- அரசியல் அறிவியல்
- தத்துவம்
- சமூகவியல்
- கல்வி
- உடற்கல்வி

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. கல்லூரி அவர்களின் முதல் சுழற்சியில் (2019 மார்ச்) CGPA 1.99 உடன் தேசிய மதிப்பீடு மற்றும் தரச்சான்று அவை<nowiki/>யின் அங்கீகாரத்தையும் பெற்றுள்ளது.  

மாற்றுத் திறனாளிகளுக்கான கொள்கைகளை வடிவமைத்துள்ளதோடு, அவர்களுக்கான அனைத்து வசதிகளையும், கட்டமைபுகளையும் ஏற்படுத்தி கொடுத்துள்ளது குறிப்பிடத்தக்கது.
# குசும் மெக்தெலே

**குசும் மெக்தெலே** (*Kusum Mehdele*)(பிறப்பு: ஆகத்து 15, 1943) ஓர் இந்திய அரசியல்வாதி ஆவார். இவர் மத்தியப் பிரதேச அரசாங்கத்தில் அமைச்சராக பணியாற்றி உள்ளார். இவர் பாரதிய ஜனதா கட்சியின் தலைவர் மற்றும் பன்னா தொகுதியிலிருந்து சட்டசபைக்குத் தேர்ந்தெடுக்கப்பட்டவர். இவர் 1984 முதல் 1990 வரை மூன்று முறை பாரதிய ஜனதா மகளிர் பிரிவு தலைவராகவும், 1984-86 மற்றும் 1995-96-இல் இரண்டு முறை மத்தியப் பிரதேச பாரதிய ஜனதா கட்சியின் துணைத் தலைவராகவும் இருந்துள்ளார்.  

2005-இல், பாபுலால் கௌ<nowiki/>ரின் அமைச்சரவையில் பெண்கள் மற்றும் குழந்தைகள் மேம்பாடு மற்றும் வருவாய்த்துறை அமைச்சராகப் பதவி வகித்தார். மேலும் சிவராஜ் சிங் சௌகான்<nowiki/>அமைச்சரவையிலும் பதவியைத் தக்க வைத்துக் கொண்டார்.
# வினோத் பந்தி


**வினோத் சுந்தர் பந்தி** (*Vinod Panthi*) என்பவர் ஓர் இந்திய அரசியல்வாதி, சமூக சேவகர் மற்றும் மத்தியப் பிரதேசத்தின் பினா சட்டமன்றத் தொகுதியின் முன்னாள் சட்டமன்ற உறுப்பினர் ஆவார். இவர் மத்தியப் பிரதேசத்தின் பாரதிய ஜனதா கட்சியின் உறுப்பினராக 2008-இல் தேர்தலில் வெற்றி பெற்றார். இவர் மத்தியப் பிரதேசத்தின் கோலி இனத்தைச் சேர்ந்தவர்.
# அரம்பாக் பெண்கள் கல்லூரி



**அரம்பாக் பெண்கள் கல்லூரி**, என்பது இந்தியாவின் ஹூக்ளி மாவட்டத்தில் உள்ள அரம்பாக்கில் 1995 இல் நிறுவப்பட்ட, ஒரு பெண்கள் கல்லூரி ஆகும். கலைப்பிரிவில் இளங்கலை படிப்புகளை வழங்கும் இக்கல்லூரி பர்த்வான் பல்கலைக்கழகத்துடன் இணைக்கப்பட்டுள்ளது.  

ஆகஸ்ட் 30, 1995 அன்று, இக்கல்லூரி முதன்முதலில் பர்த்வான் பல்கலைக்கழகத்திலிருந்து தற்காலிக இணைப்பில் வகுப்புகளை நடத்தியது, இதன் நினைவாக, ஒவ்வொரு ஆண்டும் ஆகஸ்ட் 30 அன்று **கல்லூரி நிறுவன நாள்** என அனுசரிக்கப்படுகிறது.  

## துறைகள்

### கலைப்பிரிவு

- பெங்காலி
- ஆங்கிலம்
- சமஸ்கிருதம்
- வரலாறு
- நிலவியல்
- அரசியல் அறிவியல்
- தத்துவம்
- சமூகவியல்
- கல்வி

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.
# ஆசன்சோல் பெண்கள் கல்லூரி



**ஆசன்சோல் பெண்கள் கல்லூரி (Asansol Girls' College)** என்பது இந்தியாவின் மேற்கு வங்கத்தில் உள்ள பாஸ்கிம் பர்தமான் மாவட்டத்தில் உள்ள ஆசன்சோலில் உள்ள ஒரு மகளிர் கல்லூரி ஆகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, மேற்கு வங்கத்தின், ஆசன்சோலில் உள்ள காசி நஸ்ருல் பல்கலைக்கழகத்துடன் இணைக்கப்பட்டுள்ளது.  

## வரலாறு
மேற்கு வங்கத்தின் தொழில்துறை பகுதியும் நிலக்கரி சுரங்கங்கள் நிறைந்த இப்பகுதியில் 1950 ஆம் ஆண்டில் இக்கல்லூரி நிறுவப்பட்டது. அப்போதைய சுரங்க சுகாதார வாரிய மருத்துவர். லலித் மோகன் சென்னின் அயராத முயற்சிகள் மற்றும் அவரது மதிப்பிற்குரிய துணைவி திருமதி கமலா சென்னின் முயற்சியால், மணிமாலா பெண்கள் மேல்நிலைப் பள்ளியின் வளாகத்தில் இக்கல்லூரி தொடங்கப்பட்டது. 1962 ஆம் ஆண்டு இது சொந்தக் கட்டிடத்திற்கு மாற்றப்பட்டது இந்த காரணத்திற்காக, உள்ளூர் மக்களால் **மணிமாலா கல்லூரி** என்று அறியப்பட்டாலும் அசன்சோல் பெண்கள் கல்லூரி அதன் அதிகாரப்பூர்வ பெயராக இருந்தது. நிறுவன தினத்தன்று, கல்லூரியிலிருந்து மணிமாலா பெண்கள் மேல்நிலைப் பள்ளிக்கு ஊர்வலம் சென்று அதன் ஆரம்ப நிலைக்கு மரியாதை செலுத்துகிறது.  

ஆரம்பத்தில், இக்கல்லூரி கல்கத்தா பல்கலைக்கழகத்துடன் இணைக்கப்பட்டிருந்தது. பின்னர் பர்த்வான் பல்கலைக்கழகம் தொடங்கிய பிறகு அந்த பல்கலைக்கழகத்துடன் இணைக்கப்பட்டது .மீண்டும் 24 ஜூன் 2015 முதல், இக்கல்லூரி அசன்சோலின் காசி நஸ்ருல் பல்கலைக்கழகத்துடன் இணைக்கப்பட்டுள்ளது.  

## முன்னாள் இணைப்புகள்

- கல்கத்தா பல்கலைக்கழகம்
- பர்த்வான் பல்கலைக்கழகம்

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. இந்தக் கல்லூரி டிசம்பர் 2016 இல் 'ஏ லெவல்' சான்றிதழுடன் தேசிய மதிப்பீடு மற்றும் அங்கீகார கவுன்சிலால் (NAAC) மறு அங்கீகாரம் பெற்றுள்ளது இக்கல்லூரி 2000 ஆம் ஆண்டில் பொன்விழா கொண்டடியுள்ளது.
# சத்பரா ஏரி



**சத்பரா சார் ஏரி** என்பது பாக்கித்தானின் கில்கிட்-பால்டிஸ்தான் பகுதியில் உள்ள இசுகர்டு அருகே உள்ள ஒரு இயற்கை ஏரி. பற்றாக்குறையால் இசுகர்டு பள்ளத்தாக்குக்கு தண்ணீர் வழங்கப்படுகிறது. இது சத்பரா நீரோடையிலிருந்து நீர் வரத்தைப் பெறுகிறது.  

சத்பரா ஏரி 2,636 மீட்டர் (8,650) உயரத்தில் அமைந்துள்ளது.&nbsp;அடி) கடல் மட்டத்திற்கு மேல் மற்றும் 2.5 ச.கி.மீ &nbsp; பரப்பளவில் பரவியுள்ளது.  

ஏரியின் கீழ்புறத்தில் உள்ள சத்பரா அணை கட்டி முடிக்கப்பட்டதால் சத்பரா ஏரியின் அளவு பெரிதாகியுள்ளது.  
## நிலவியல் சிறப்பம்சங்கள்

- தியோசாய் சமவெளியின் உருகும் பனிக்கட்டி ஏரிக்கு முக்கிய நீர் ஆதாரமாக உள்ளது.
- இந்த ஏரி 2.5 ச.கி.மீ அழகிய தீவின் மையத்தில் உள்ளது.

## மேலும் பார்க்கவும்

- கில்கிட்-பால்டிஸ்தான்
# குளூனி மகளிர் கல்லூரி



**குளூனி மகளிர் கல்லூரி**, என்பது இந்திய மாநிலமான மேற்கு வங்காளத்தின் கலிம்போங் மாவட்டத்தில் 1998 ஆம் ஆண்டில் நிறுவப்பட்ட ஒரு பொதுப் பட்டயப் பெண்கள் கல்லூரி ஆகும். கலைப்பிரிவில் இளங்கலை படிப்புகளை வழங்கும் இது வடக்கு வங்காள பல்கலைக்கழகத்துடன் இணைக்கப்பட்டுள்ளது.  

**குளூனி புனித யோசேப்பு அருட்சகோதரிகள்** என்ற தொண்டுநிறுவனத்தால் இந்த கல்வி நிறுவனம் நிர்வகிக்கப்படுகிறது. மாற்றம் மற்றும் பெண்கள் அதிகாரமளித்தல் ஆகியவற்றில் நம்பிக்கை கொண்டு இக்கல்லூரி இயங்கிவருகிறது.  

## அங்கீகாரம்
இக்கல்லூரி, பல்கலைக்கழக மானியக் குழுவின் பிரிவு 2 (எஃப்) மற்றும் 12 (பி) இன் கீழ் அங்கீகரிக்கப்பட்டுள்ளது. இந்த கல்லூரி 1998 ஆம் ஆண்டில் க்ளூனியின் புனித யோசேப்பு அருட்சகோதரிகளின் பதிவுசெய்யப்பட்ட சங்கத்தால் நிறுவப்பட்டு கிறித்தவ சிறுபான்மை கல்வி நிலையமாக இயங்கிவருகிறது.  

## துறைகள்

### கலைப்பிரிவு

- நேபாளி
- ஆங்கிலம்
- இந்தி
- வரலாறு
- நிலவியல்
- சமூகவியல்
- அரசியல் அறிவியல்
- கல்வி
- வணிகவியல்
- கணினி அறிவியல்
# குகாங் ஏரி



**குகாங் ஏரி** (*Gugang Lake*) என்பது தைவானின் கின்மென் கவுண்டியில் உள்ள ஜின்செங் டவுன்ஷிப்பில் உள்ள ஒரு இயற்கை ஏரியாகும் .  

## புவியியல்
இந்த ஏரி மலைகளாலும் கரையில் வளர்ந்த வில்லோக்களாலும் சூழப்பட்டுள்ளது. இது நீர்வாழ் பறவைகளின், குறிப்பாக ஐரோப்பிய ஹூப்போக்களின் வாழ்விடமாகும்.  

## சிறப்பம்சங்கள்
இந்த ஏரி குகாங் பெவிலியன் மற்றும் டவர் (古崗樓) ஆகியவற்றைக் கொண்டுள்ளது, இது பத்து மாத கட்டுமானப் பணிகளுக்குப் பிறகு 1964 ஆம் ஆண்டில் தைபேயின் தம்சுயியைச் சேர்ந்த ஜுவாங் வு-னானால் கட்டப்பட்டது. இதன் பெவிலியன் 16 மீட்டர் உயரம் கொண்டது.
# கோடூர், மலப்புறம்



**கோடூர்** (*Kodur, Malappuram*) என்பது இந்தியாவின், கேரளத்தின், மலப்புரத்தின் ஒரு மக்கள் தொகை கணக்கெடுப்பு ஊர் மற்றும் மலப்புறத்தின் புறநகர்ப் பகுதி ஆகும்.  

கோடூர் கிராம ஊராட்சி சுமார் 19 வார்டுகளை உள்ளடக்கியுள்ளது. தாணிக்கல் என்ற வார்டில் கோடூர் ஊராட்சி அலுவலகம் உள்ளது. இது வடக்கு கேரளப் பிராந்தியத்தைச் சேர்ந்தது. இந்த ஊரானது மாவட்ட தலைநகரான மலப்புறத்தின் தெற்கே ஐந்து கி.மீ. தொலைவில் அமைந்துள்ளது. மேலும் மாநிலத் தலைநகரான திருவனந்தபுரத்திலிருந்து 346 கி.மீ. தொலைவில் உள்ளது. இது மலப்புரம் சட்டமன்றத் தொகுதி மற்றும் மலப்புறம் மக்களவைத் தொகுதி ஆகியவற்றிற்கு உட்பட்டது ஆகும்.  

## மக்கள்தொகையியல்
இந்திய மக்கள் கணக்கெடுப்பின் படி, கோடூரின் மொத்த மக்கள் தொகை 33790 ஆகும். இதில் ஆண்களின் எண்ணிக்கை 16534 என்றும், பெண்களின் எண்ணிக்கை 17256 என்றும் உள்ளது.  

## தொடருந்து
கோடூருக்கு 10 கி.மீ.க்கும் குறைவான தொலைவில் எந்த தொடர்ந்து நிலையமும் இல்லை. இப்பகுதியின் முக்கிய தொடருந்து நிலையமான கோழிக்கோடு தொடருந்து நிலையம் இங்கிருந்து 47 கி.மீ. தொலைவில் உள்ளது.  

## வங்கிகள்

1. கோடூர் நகர கூட்டுறவு ஊரக வங்கி மேற்குகோடூர்
1. கூட்டுறவு வங்கி வலியத்
1. கேரள கிராமிய வங்கி தாணிக்கல்
1. கூட்டுறவு வங்கி செம்மன்கடவு
1. கூட்டுறவு வங்கி நூறடி
1. கூட்டுறவு வங்கி உம்மத்தூர்
1. கூட்டுறவு வங்கி மேற்கு கோடூர்

## அரசு அலுவலகங்கள்

- தாணிக்கல் ஊராட்சி அலுவலகம்
- பொது சுகாதார மையம் தாணிக்கல்
- வேளாண் அலுவலகம் தாணிக்கல்
- அஞ்சல் நிலையம் செம்மன்கடவு
- செம்மன்கடவு கிராம அலுவலகம்
# பிரியங்கா ஜோசி



**பிரியங்கா ஜோசி** (Priyanka Joshi) ஓர் இந்திய உயிர்வேதியியலாளர் ஆவார். இவர் பெர்க்லியில் உள்ள கலிபோர்னியா பல்கலைக்கழகத்தில் ஆராய்ச்சி கூட்டாளி ஆவார். இங்கு இவர் கலோரி கட்டுப்பாடு மற்றும் ஆயுட்காலம் மீதான விளைவு குறித்து ஆய்வு மேற்கொண்டார். முன்னதாக, இவர் கேம்பிரிட்ச்சில் உள்ள டவுனிங் கல்லூரியில் எவரிட் பட்டர்ஃபீல்ட் ஆய்வாளராக இருந்தார். இங்கு இவர் ஆல்சைமர் நோயை ஏற்படுத்தும் என்று கருதப்படும் அமிலாய்ட் பீட்டா போன்ற புரதங்களின் ஒருங்கிணைப்பைப் பாதிக்கும் வளர்சிதை மாற்ற முன்னோடி குறித்து தவறான மடிதல் நோய்களுக்கான பல்கலைக்கழக மையத்தில் பணிபுரிந்தார். 2018ஆம் ஆண்டில், இவர் *போர்ப்ஸ்* " 30 கீழ் 30 " பட்டியலிலும், அறிவியலாளர்கள் மற்றும் சுகாதாரத்துறையில் கண்டுபிடிப்பாளர்களின் பட்டியலிலும், இங்கிலாந்தின் செல்வாக்கு மிக்க பெண்களின் *வோக்* 25 பட்டியலிலும் பட்டியலிடப்பட்டார். 2015-இல் கேம்பிரிட்ச்சில் உள்ள கிளேர் அறை மூலம் அறிவியலில் சிறந்த முனைவர் பட்டத்திற்கான சால்ஜே பதக்கம் இவருக்கு வழங்கப்பட்டது.  

## பணி
ஜோசி தனது முனைவர் பட்டத்தின் போது, கேம்பிரிட்ச்சு பல்கலைக்கழகத்தின் தவறான மடிதல் நோய்களுக்கான மையத்தில் மருந்துப் பரிசோதனைத் திட்டத்தின் சிறிய மூலக்கூறுகளின் தொகுப்பினை உருவாக்கினார்.
# மஞ்சு ரே


**மஞ்சு ரே** (*Manju Ray*) மூலக்கூறு என்சைமாலஜி மற்றும் புற்றுநோய் உயிர்வேதியியல் ஆகியவற்றில் நிபுணத்துவம் பெற்ற இந்திய விஞ்ஞானி ஆவார். அவரது ஆராய்ச்சி புற்றுநோய் எதிர்ப்பு மருந்துகளின் வளர்ச்சிக்கும் உயிரணுக்களின் வேறுபாடு செயல்முறையைப் புரிந்துகொள்வதற்கும் குறிப்பிடத்தக்கப் பங்களிப்பை அளித்துள்ளது. அவரது ஆர்வங்களில் கட்டி உயிர்வேதியியல் மற்றும் மூலக்கூறு நொதியியல் ஆகியவை அடங்கும். 1989 ஆம் ஆண்டு அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு வழங்கப்பட்டது, 'உயிரியல் அறிவியல்' பிரிவில் இந்த விருதைப் பெற்ற இரண்டாவது பெண்மணி ஆவார்.  

## கல்வி
ரே கல்கத்தா பல்கலைக்கழகத்தின் புகழ்பெற்ற அறிவியல் கல்லூரி வளாகத்தில் 1969-இல் உடலியங்கியலில் முதுநிலை அறிவியல் பட்டமும் 1975-இல் உயிர் வேதியியலில் முனைவர் பட்டமும் பெற்றார்.  

## ஆராய்ச்சி
ரே, இந்திய அறிவியல் சாகுபடி சங்கத்தின் உயிர் வேதியியல் துறையில் தனது ஆராய்ச்சிப் பணியினைத் தொடங்கினார். திசம்பர் 2010 முதல், கொல்கத்தாவில் உள்ள போஸ் நிறுவனத்தில் தகைசால் அறிவியலாளராக இருந்தார்.  

## விருதுகள்
- 1975: இந்தியத் தேசிய அறிவியல் கழகம் -உயிரியல் அறிவியலில் இளம் அறிவியலாளர் பதக்கம்
- 1989: உயிரியல் அறிவியலில், அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு
- 2003: மருத்துவர். ஐ. சி சோப்ரா நினைவு விருது
- 2015: மருத்துவர் ஞான சந்திர கோசு நினைவு விருது
# இராதிகா நாயர்

**இராதிகா நாயர்** (*Radhika Nair*) என்பவர் இந்தியப் புற்றுநோய் உயிரியல் ஆராய்ச்சியாளர் ஆவார். இவர் தற்போது இந்தியாவின் திருவனந்தபுரத்தில் உள்ள இராசிவ் காந்தி உயிரி தொழிற்நுட்ப மையத்தில் இராமானுஜன் ஆசிரிய சகாவாகவும், ஆத்திரேலியாவின் நியூ சவுத் வேல்ஸ் , சிட்னி, டார்லிங்ஹர்ஸ்டில் உள்ள கார்வன் மருத்துவ ஆய்வு நிறுவனத்தில் மூத்த ஆராய்ச்சி அதிகாரியாகவும் பணியாற்றுகிறார். கட்டி உயிரணுக்கள் உயிர்வாழ்வதற்கும், செயலற்ற நிலைக்குச் செல்வதற்கும், பின்னர் செழித்து வளருவதற்கும், குறிப்பாக மார்பகப் புற்றுநோயில் உயிரணு உள்ளார்ந்த வழிமுறைகளைப் புரிந்துகொள்வதில் இவர் நிபுணத்துவம் பெற்றவர்.  

## கல்வியும் பணியும்
1996-இல் மும்பையில் உள்ள தூய சவேரியார் கல்லூரியில் நுண்ணுயிரியல் மற்றும் உயிர்வேதியியலில் இளம் அறிவியல் பட்டம் பெற்ற பிறகு 1998-இல் மும்பை அறிவியல் கழகத்தில் உயிர் வேதியியலில் முதுநிலைப் பட்டம் பெற்றார். இவர் தனது முனைவர் பட்ட ஆய்வில் கிருமி உயிரணு இறப்பில் கவனம் செலுத்தினார். ஆத்திரேலியாவின் சிட்னியில் உள்ள நியூ சவுத் வேல்ஸ் பல்கலைக்கழகத்தில் உள்ள தூய வின்சென்ட் மருத்துவப் பள்ளியிலும் நாயர் விரிவுரையாளராகப் பணியாற்றினார்.
# ரேணு கண்ணா சோப்ரா

**ரேணு கண்ணா சோப்ரா** (*Renu Khanna Chopra*) என்பவர் இந்திய அறிவியலாளர் ஆவார். இவர் முதன்மை அறிவியலாளராகவும் இந்திய வேளாண் ஆராய்ச்சி நிறுவனத்தில் தேசிய சகாவாக அழுத்த உடலியல் & புது தில்லி உயிர்வேதியியல் ஆய்வக நீர் தொழில்நுட்ப மையத்தில் பணிபுரிகிறார்.  

## பிறப்பு
சோப்ரா செப்டம்பர் 24, 1949-இல் இந்தியாவின் தில்லி மாநகரில் பிறந்தார்.  

## கல்வியும் பணியும்
சோப்ரா தில்லியில் உள்ள சீமாட்டி இர்வின் பள்ளியிலும் குவாலியரில் உள்ள கமலா ராஜா பெண்கள் கல்லூரியிலும் படித்தார். இவர் இளம் அறிவியல், முது அறிவியல், முனைவர் பட்டங்களை இந்திய வேளாண் ஆராய்ச்சி கழகத்தின் நிறுவனத்திலிருந்து பெற்றார். இவர் தகைசால் அறிவியலாளராக நீர் தொழில்நுட்ப மையம், இந்திய வேளாண் ஆராய்ச்சி நிறுவனத்தில் பணிபுரிந்தார். இவர் ஹோமி பாபா நிதியுதவி, இந்தியத் தேசிய அறிவியல் கழகம்-அரச கழக அறிவியலாளர் பரிமாற்ற நிதியுதவி, உயிர்தொழில்நுட்பவியல் வெளிநாடு நிதியுதவி, இந்திய வேளாண் கழக தேசிய அறிவியலாளர் நிதி உதவிகளைப் பெற்றுள்ளார்.
# அமில முட்டை


**அமில முட்டை** (acid egg) மற்றும் **மாண்டேஜஸ்** (montejus) (அல்லது **மான்டே-ஜூஸ்**) (or monte-jus) என்ற சொற்கள் சில நேரங்களில் கடினமான திரவங்களை ஒரு கொள்கலனிலிருந்து மற்றொன்றிற்கு மாற்றுவதற்காக எக்கிக்கு பதிலாக நகரும் பாகங்கள் இல்லாத சாதனத்தைக் குறிக்கவோ சில நேரங்களில் ஒன்றுக்கொன்று மாற்றாகவோ பயன்படுத்தப்படுகின்றன. இந்த அமைப்பு இயங்குவதற்கான தத்துவம் என்னவென்றால், திரவத்தைக் கொண்ட ஒரு வலுவான பாத்திரம் வாயு அல்லது நீராவி மூலம் அழுத்தப்பட்டு, திரவத்தை ஒரு குழாயில் (பொதுவாக செங்குத்தாக மேல்நோக்கி) செலுத்துகிறது, இதனால் திரவமானது நகர்கிறது. திரவம் மாற்றப்படும் போது, அழுத்தமானது வெளியிடப்படுகிறது. புவிஈர்ப்பு விசையின் வழியாக அதிகமான திரவம் தங்க வைக்கப்படுகிறது. இந்த செயல்முறை சுழற்சி முறையில் இயங்குகிறது. இதே கொள்கையானது தண்ணீரை மேலே ஏறு்றுவதற்குப் பயன்படுத்தப்படுகிறது மற்றும் *காற்று இடப்பெயர்ச்சி எக்கி* அல்லது *இடையறவுபட்ட எரிவாயு-தூக்கு எக்கி* என்று அழைக்கப்படுகிறது, மேலும் எண்ணெய் உருவாகுமிடத்தில் இருந்து எண்ணெயை மேலே கொண்டுவருவதற்குப் பயன்படுத்தப்படுகிறது. இதன் பயன்பாடு பெரும்பாலும் நவீனமயமாக்கப்பட்ட குழாய்களால் மாற்றப்பட்டது, ஆனால் இது இன்னும் சில நேரங்களில் சிறப்புப் பணிகளுக்கு பயன்படுத்தப்படுகிறது.  

## அமில முட்டை
இது மிகவும் அரிக்கும் தன்மையுள்ள கந்தக அமிலத்தைக் கையாள குறிப்பாக வடிவமைக்கப்பட்டது, ஆனால் மற்ற அரிக்கும் தன்மையுள்ள திரவப் பொருட்களை கையாள்வதற்காகவும் நீட்டிக்கப்பட்டது. இது பாரம்பரியமாக பீங்கான் (அரிப்பை எதிர்க்கும்) கொண்டும் மற்றும் கோள வடிவிலும் (அழுத்தத்தைத் தாங்கும்) தயாரிக்கப்பட்டதால் இப்பெயரைப் பெற்றது. 3 அடி விட்டம் மற்றும் 6 அடி நீளம், 40 கன அடி அமிலம் கொண்ட ஒரு உருளை வடிவம் (அரைக்கோள முனைகளுடன்) ஸ்விண்டின் என்பவரால் விவரிக்கப்பட்டது. கொள்கையளவில், பாத்திரம் திரவத்தால் நிரப்பப்பட்ட பகுதியாகும், பின்னர் அது அழுத்தப்பட்ட காற்றின் காரணமாக உந்தி வெளியேற்றப்படுகிறது. திரவ வெளியேற்றம் மேலிருந்து ஒரு குழாய் வழியாக கிட்டத்தட்ட கப்பலின் அடிப்பகுதிக்கு செல்கிறது. அமில முட்டை காலியாகும்போது, அமுக்கி மற்றும் விநியோக குழாய் இணைப்புகள் வால்வுகளால் மூடப்பட்டு, காற்றழுத்தம் வெளியேறி, பாத்திரம் அமிலத்தால் நிரப்பப்படுகிறது. சுழற்சி மீண்டும் தொடங்கலாம்.
# அந்தமான் மல்லி

**அந்தமான் மல்லி** (தாவர வகைப்பாட்டியல்: *Jasminum andamanicum*) என்ற தாவரயினம், அந்தமான் தீவுகளின் அகணியத் தாவரயினமாக திகழ்கிறது. இத்தாவரயினம் அருகியத் தாவரமாக உள்ளதென கண்டறிந்துள்ளனர். இந்த காட்டுயினம் அணிகலனாக அழகு சார்ந்தவைகளுக்குப் பயனாகிறதென, 1981 ஆம் ஆண்டு அந்தமான் தீவுகளில் கண்டறிந்துள்ளனர். இவ்வினம்,1991 ஆம் ஆண்டில்தான், இத்தீவுகளில் இருப்பதாக பதிவுகள் செய்யப்பட்டன. 'சோல் பே' (Shoal Bay) என்னுமிடத்தில் மேத்யூ, அபிரகாம் ஆகியோர் கண்டறியும் வரை, இத்தாவரயினம் குறித்து தெரியாது. அதிக வெளிச்சமுள்ள இடங்களில், இது பசுந்தாவரயினமாக பசுமை மாறா காடுகளில் வளரும் இயல்புயையதாக திகழ்கிறது.  

## வேறு பெயர்கள்
இச்சிற்றினத்தின் பெயரானது, வேறு/ஒத்த/இணைப் பெயர்களாலும் அழைக்கப்படுகின்றன. பொதுவாக, அதன் அமைப்பு, தோற்றம் கொண்டு இவைகளை இருவகைப் படுத்துகின்றனர். அவை 1) ஒருவகைய(Monotypic) ஒத்த பெயர்கள், 2) வேறுவகைய(Heterotypic) ஒத்த பெயர்கள் என அழைக்கப்படுகின்றன. ஆனால், கீழ்காணும் வேறுவகைய ஒத்த பெயர்கள் மட்டும் உள்ளன.  
1. *Jasminum balakrishnanii* <small>S.K.Srivast. (1990 publ. 1992)</small>
1. *Jasminum unifoliolatum* <small>N.P.Balakr. & N.G.Nair (1982 publ. 1983)</small>

## பேரினச்சொல்லின் தோற்றம்
அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.  

## இவற்றையும் காண்க
- மல்லிகை இனங்களின் பட்டியல்
- சங்ககால மலர்கள்